**EELNÕU**

**TÕRVA VALLAVOLIKOGU**

**M Ä Ä R U S**

**Tõrva** 21.november 2017 **nr …….**

**Volikogu liikmete ja volikogu komisjonide
liikmete tasustamise kord**

Määrus kehtestatakse kohaliku omavalitsuse korralduse seaduse § 17 lõike 3, § 22 lõike 1 punkti 22 alusel.

**§ 1.** **Üldsätted**

Käesolev kord reguleerib volikogu aseesimehele hüvitise, volikogu liikmele volikogu tööst osavõtu eest tasu, volikogu komisjoni liikme ja esimehe töö eest tasu ja volikogu ülesannete täitmisel tehtud kulutuste eest hüvitise suuruse ja maksmise korra. Käesolev kord ei reguleeri volikogu liikmetele teenistuslähetusse saatmisel lähetuskulude hüvitamist.

**§ 2.** **Volikogu aseesimehele hüvitise maksmine**

Volikogu aseesimehele makstakse volikogu esimehe töötasu ulatuses hüvitist selle ajavahemiku eest, mil ta täidab volikogu esimehe ülesandeid.

**§ 3.** **Volikogu liikme tasu istungil osalemisel**

 (1) Volikogu liikmele makstakse tasu istungil osalemise eest ………..% vallavanema töötasu ulatuses.

 (2) Volikogu istungi tasu ei saa volikogu esimees ning volikogu aseesimees §-s 2 nimetatud juhul.

**§ 4.** **Volikogu komisjoni esimehe tasu ja komisjoni liikme tasu koosolekul osalemisel**

 (1) Volikogu alatise komisjoni esimehele makstakse hüvitist ……… eurot kuus.

 (2) Volikogu komisjoni esimehele ja liikmele makstakse tasu koosolekul osalemise eest …… eurot komisjoni koosoleku kohta. Tasu makstakse ka neile komisjoni liikmetele, kes ei ole vallavolikogu liikmed.

(3) Volikogu esimehele, vallavalitsuse liikmele, vallavalitsuses või vallavalitsuse hallatavas asutuses töötavale komisjoni liikmele makstakse tasu komisjoni koosolekul osalemise eest vaid juhul, kui komisjoni koosolek toimub väljaspool tööaega.

**§ 5.** **Hüvitise ja tasu maksmise kord**

 (1) Tasu saamise aluseks on osavõtt volikogu ja komisjonide tööst.

 (2) Volikogu istungitest osavõtu üle peab arvestust vallasekretär, kes esitab vastavad andmed raamatupidamisele hiljemalt viie (5) tööpäeva jooksul peale volikogu istungi toimumist.

 (3) Volikogu alatise komisjoni koosoleku läbiviimise kohta esitab komisjoni esimees komisjoni koosoleku protokolli viie (5) tööpäeva jooksul koosoleku toimumisest alates vallakantseleile. Kantselei edastab protokolli raamatupidamisele.

 (4) Volikogu komisjonide liikmetele makstakse tasu välja hiljemalt protokolli vallakantseleile laekumise kuule järgneva kuu 10.kuupäevaks.

 (5) Volikogu liikmetele makstakse volikogu istungil osalemise tasu välja hiljemalt istungi toimumisele järgneva kuu 10.kuupäevaks.

 (6) Kehtestatud hüvitistest ja tasudest on õigus loobuda kirjaliku avalduse alusel.

 (7) Muud kulud hüvitatakse vastavalt esitatud kuludokumentidele ja makstakse välja hiljemalt järgmise kuu 5. kuupäevaks peale volikogu esimehe poolt viseeritud kuludokumentide esitamist raamatupidamisele.

**§ 6.** **Isikliku sõiduauto kasutamise hüvitamine**

Isikliku sõiduauto kasutamise kulud seoses vallavolikogu ülesannete täitmisega hüvitatakse volikogu esimehe käskkirjaga 0,25 euro ulatuses läbisõidetud kilomeetri eest. Isikliku sõiduauto kasutamine volikogu ülesannete täitmiseks peab olema eelnevalt kooskõlastatud volikogu esimehega. Hüvitist makstakse avalduse ja sõidupäeviku alusel. Hüvitamisele ei kuulu volikogu istungil ja komisjoni koosolekul osalemisega seotud kulud.

**§ 7.** **Rakendussätted**

 (1) Tõrva Linnavolikogu 18.02.2014 määrus nr 3 „Volikogu esimehe, volikogu liikmete ja volikogu komisjonide liikmete tasustamine“ tunnistatakse kehtetuks.

(2) Helme Vallavolikogu 19.12.2013 määrus nr 10 „Volikogu esimehe, volikogu liikmete ja volikogu komisjonide liikmete tasustamine“ tunnistatakse kehtetuks.

(3) Hummuli Vallavolikogu 13.11.2013 määrus nr 1 „Vallavolikogu ja vallavalitsuse liikmete hüvitiste määrad ning maksmise kord“ tunnistatakse kehtetuks.

(4) Põdrala Vallavolikogu 21.02.2008 määrus nr 2 „Volikogu esimehele ja volikogu liikmetele volikogu töö eest tasu ja volikogu ülesannete täitmisel tehtud kulutuste eest hüvitise suuruse ja maksmise kord“ tunnistatakse kehtetuks.

(5) Määrus jõustub kolmandal päeval pärast Riigi Teatajas avaldamist.

(6) Määrust rakendatakse tagasiulatuvalt alates 25.oktoobrist 2017.

Enn Mihailov
vallavolikogu esimees

SELETUSKIRI
Tõrva Vallavolikogu määruse „Volikogu liikmete ja volikogu komisjonide
liikmete tasustamise kord“ eelnõule

Määrus kehtestatakse kohaliku omavalitsuse korralduse seaduse § 17 lõike 3 ja § 22 lõike 1 punkti 22 alusel.

Kohaliku omavalitsuse korralduse seaduse § 17 lõige 3 sätestab, et volikogul on õigus maksta oma liikmetele tasu volikogu tööst osavõtu eest ja hüvitust volikogu ülesannete täitmisel tehtud kulutuste eest esitatud dokumentide alusel volikogu kehtestatud määras ja korras.

Kohaliku omavalitsuse § 22 lõike 1 punktis 22 sätestatakse volikogu ainupädevus volikogu liikmetele volikogu tööst osavõtu eest tasu ja volikogu ülesannete täitmisel tehtud kulutuste eest hüvituse suuruse ja maksmise korra kehtestamiseks.

Käesolev kord reguleerib volikogu aseesimehele hüvitise, volikogu liikmele volikogu tööst osavõtu eest tasu, volikogu komisjoni liikme ja esimehe töö eest tasu ja volikogu ülesannete täitmisel tehtud kulutuste eest hüvitise suuruse ja maksmise korra. Käesolev kord ei reguleeri volikogu liikmetele teenistuslähetusse saatmisel lähetuskulude hüvitamist.

Seletuskirja koostas linnasekretär Signe Kiin